19 મેએ સુરતમાં ગાંધીજીના હત્યારા નાથુરામ ગોડસેનો જન્મદિવસ સુરતમાં ઊજવવામાં આવ્યો હતો. ત્યારબાદ એ કૃત્યની ખૂબ ટીકા થઈ હતી અને એ ઉજવણીમાં સામેલ કેટલાક લોકોની ધરપકડ કરવામાં આવી હતી.

સુરતમાં ગોડસેની જે ઉજવણી થઈ એ વિશે વાત કરતાં ગાંધીજીના પ્રપૌત્ર તુષાર ગાંધીએ બીબીસીને કહ્યું હતું, "સુરતમાં જે ઘટના ઘટી એ અજુગતી હોવા છતાં હું તેના પર રોકટોક લાગે એના પક્ષમાં નથી. જેમને ખૂની સંસ્કૃતિની ભક્તિ કરવી હોય તેમને આ અધિકાર હોવો જોઈએ એમ હું માનું છું."

"જેવી જેની પ્રકૃતિ હોય તેવી રીતે વર્તે એની છૂટ સંવિધાને આપી છે. સરકારની રહેમરાહે આ પ્રકારની પ્રવૃત્તિ ચાલે છે. ગાંધીધિક્કારના આ પ્રકારનાં કૃત્યોને અનઑફિશિયલી સરકારી શેહ મળે છે."

તુષાર ગાંધીએ કહ્યું હતું, "સાધ્વી પ્રજ્ઞા ઠાકુરનું નિવેદન હોય કે સુરતમાં થયેલી નાથુરામ ગોડસેની ઉજવણી હોય, આ પ્રકારના અખતરા સમયાંતરે થતા રહે છે. આ અખતરાઓમાં તેમનો ગાંધીધિક્કાર સપાટી પર આવી જ જાય છે, અને એ ખૂબ સારું છે. એને લીધે કોઈ ભ્રમ નથી રહેતો."

"ઉંદર ફૂંક મારી મારીને કરડે અને કરડ્યા પછી મોડેથી ખબર પડે. સાપ સીધો જ કરડે. સાપ કરડે તો કમસેકમ ખબર તો પડી જ જાય કે એ દંશ મારી ગયો છે. એમાં કોઈ ભ્રમ નથી રહેતો.  જો આ સરકાર ફરી શાસનમાં આવશે તો આ પ્રકારની ઘટનાઓ વધશે અને અમને વિરોધ કરવા માટેની સ્પષ્ટતા રહેશે." 

એમણે કહ્યું કે સરકારની મીઠી નજર તળે સમાજમાં ગાંધીની સામેના છેડાનો જુદો અભિપ્રાય ઊભો કરવાની પેરવી ચાલે છે. આ એક પદ્ધતિસરની ઝુંબેશ છે. એક ઑરકેસ્ટ્રેડ કૅમ્પેન છે જેને રણનીતિપૂર્વક ચલાવાય છે.

સગવડિયું સ્ટેટમેન્ટ

પ્રતીકાત્મક તસવીર

અગાઉ ભાજપનાં ઉમેદવાર સાધ્વી પ્રજ્ઞા ઠાકુરે નાથુરામ ગોડસેને રાષ્ટ્રભક્ત કહ્યા હતા અમને પછી નરેન્દ્ર મોદીએ સાધ્વી પ્રજ્ઞા ઠાકુરની ટીકા કરતા કહ્યું હતું કે હું ક્યારેય તેમને દિલથી માફ નહીં કરી શકું. 

મોદીનું જે નિવેદન છે એ વિશે તુષાર ગાંધીએ કહ્યું હતું કે પ્રજ્ઞા ઠાકુરના ગોડસે વિશેના બયાન અંગે નરેન્દ્ર મોદીએ જે નિવેદન આપ્યું એ લાચારીનો ઢોંગ છે. એ રણનીતિપૂર્વકનું સગવડિયું સ્ટેટમેન્ટ છે. નરેન્દ્ર મોદી એ નિવેદન આપીને જવાબદારીમાંથી પોતાનો બચાવ કરીને છૂટી ગયા છે. 

તુષાર ગાંધીએ કહ્યું કે મારો સીધો આક્ષેપ છે કે ગાંધીજી તો સિમ્બૉલ છે, ટાર્ગેટ તો આખો દેશ છે. 

એમણે કહ્યું કે આપણા દેશની જે સર્વસમાવેશક, સહિષ્ણુ, સર્વ વિધારધારોનો આદર કરતી વિચારધારા છે તે આ લોકોને મંજૂર નથી. 

તુષાર ગાંધીએ... \n\nમને ઉપરના લેખ માટે સારું શીર્ષક આપો.
ગોડસે વિવાદ : જેમને ખૂની સંસ્કૃતિની ભક્તિ કરવી હોય તેમને એ અધિકાર હોવો જોઈએ - તુષાર ગાંધી